LUCIUS JUNIUS MODERATUS COLUMELLA 



dior enecat infirmum. Cellas, in quibus incubitant, 

 siccissimas esse oportet, substratasque habere paleas : 

 vel si eae non sunt, crassissimum ^ quodque ^ faenum. 

 Cetera eadem, quae in aliis generibus pullorum 

 servanda sunt, ne coluber, ne vipera, felesque, aut 

 etiam mustela possit aspirare : quae fere pernicies 

 ad internecionem prosternunt teneros. 



10 Sunt qui hordeum maceratum incubantibus appo- 

 nant, nee patiantur matrices saepius nidum relinquere. 

 Deinde pullis excusis primis quinque diebus polentam 

 vel maceratum far,^ sicut pavonibus obiciunt. Non- 

 nulli etiam viride nasturtium consectum minutatim 

 cum aqua praebent, eaque eis est esca iucundissima.* 

 Mox ubi quattuor mensium facti sunt, farturae 

 maximus quisque destinatur, quoniam tenera aetas 

 praecipue habetur ad hanc rem aptissima : et est 



11 facilis harum avium sagina : ^ nam praeter polentam 

 et pollinem ter die nihil sane aliud dari necesse est, 

 dummodo large bibendi potestas fiat, nee vagandi 

 facultas detur, sintque calido et tenebricoso loco : 

 quae * res ad creandas adipes multum conferunt. 

 Hoc modo duobus mensibus pinguescunt etiam 



^ crassissimum SA : gratissimum ac. 



' quodque edd. : quoque codd. 



^ maceratum far ac : carata fari S : caratam farris A. 



394 



